
Adran 1
Mae llawer o wahanol fathau o chwarae i gael ar gyfer plant sydd yn ehangu datblygiad plentyn. Mae chwarae yn bwysig iawn ar gyfer datblygiad plentyn. Mae plant ifanc yn datblygu llawer o sgiliau trwy chwarae. Gan ei bod yn hwyl, mae plant yn ymgolli yn yr hyn y maent yn gwneud (Family lives, 2018). Mae chwarae creadigol yn rhoi’r cyfle i blant drin â gwahanol fath o offer a deunyddiau. Mae’n caniatáu’r plentyn i allu ymchwilio, dylunio a cheisio rhoi cynnig ar syniadau newydd. Gall fod llawer o wahanol offer, propiau a chyfarpar o fewn y fath yma o chwarae a fydd yn ehangu dychymyg y plentyn ac yn rhoi cyfleoedd iddynt newid rhywbeth hen i rywbeth newydd. Byddai offer fel paent, glud, creonau, papur, cardfwrdd a phethau wedi ailgylchu fod yn y cornel hwn, ynghyd a deunyddiau gwahanol a hefyd offerynnau a fydd yn annog y plentyn. Gall chwarae creadigol cymryd lle y tu fewn y dosbarth neu du allan. Yn ol Pound (2006, p.15) roedd Froebel yn credu fod chwarae a’r ardal allanol yn bwysig a dylai plant cael ei annog i fwynhau'r ardal allanol a byd natur. “Playing with the elements contributes to children's knowledge and appreciation of the world around them - the joys and the dangers, the strengths.” (Play Wales, 2019)
Mae gan bob plentyn yr hawl i chwarae fel y nodwyd yn erthygl 31 o Hawliau plant. Mae gan blant yr hawl i ymlacio a chwarae ac ymuno mewn ystod eang o weithgareddau (Hawliau Plant Cymru, 2018)
Mae rôl gan yr oedolyn i ddarparu'r offer hwn ac yn gallu fod o gymorth yn ystod y gweithgaredd ond mae chwarae creadigol yn gallu fod yn chware rhydd hefyd. Bydd y plentyn yn gallu dewis beth y maent eisiau gwneud a beth y maent eisiau defnyddio yn ystod  y gweithgaredd. Mae chwarae rhydd fel hyn yn cael ei adnabod fel chwarae hunan cyfeiriedig. 
Freely chosen means that children themselves choose when, how and what to play. As such it is not part of a set programme and does not have any steps that need to be completed (Play Wales, 2019),
Mae angen i ymarferwyr proffesiynol ddeall pwysigrwydd chwarae o fewn datblygiad plentyn a chynllunio yn briodol. Dylai ymarferwyr sydd yn gweithio gyda phlant annog, ysgogi a datblygu agweddau positif. (Llywodraeth Cymru,2008. P.39)
 Gall chwarae creadigol gynnwys un rhywbeth o’i fewn a fydd y plentyn yn gallu gwneud y penderfyniad am beth i wneud a defnyddio o fewn y chwarae hwn. Dywed Bruce (2011, p.4) fod creadigrwydd yn broses lle mae plant yn newid y delweddau o’i dychymyg ac yn gwneud creadigaethau. Credai o fewn cyd-destun o chwarae mae creadigrwydd mwy fel proses na chynnyrch. Mae chwarae creadigol yn cwrdd ag anghenion corfforol y plant gan ei bod yn helpu datblygu sgiliau echddygol manwl a hefyd yn ehangu cyd symudiad llaw a llygaid. Gaiff datblygiad deallusol  gael ei ddatblygu gan fod y plant yn datblygu sgiliau mathemateg syml wrth iddynt fesur, ddidoli gwahanol ddeunyddiau ac yn dysgu am siapau a maint. Bydd plant yn defnyddio cryn dipyn o sgiliau datrys problemau ac yn ehangu ei gallu i ganolbwyntio. Mae sgiliau emosiynol a chymdeithasol plentyn yn cael ei ddatblygu gan fod chwarae creadigol yn allfa gadarnhaol i fynegi emosiynau ac yn darparu ffordd ddiogel a chadarnhaol i gymdeithasu gydag eraill. Pan fydd plant yn cymryd rhan mewn gweithgaredd byddwn yn siarad gyda’i hunan er mwyn cael gwneud synnwyr o’r broses. Bydd gwneud hyn yn adeiladu geirfa ac yn datblygu ei dychymyg. Mae chwarae creadigol yn cefnogi datblygiad holistaidd y plant. Yn ôl Llywodraeth Cymru (2008) dylai plant cael ei annog i ddatblygu hyder i wneud dewisiadau yn rhydd ac yn annibynnol, gweithio yn unigol neu ar y cyd, gweithio ar gyflymder eu hunain a gwneud camgymeriadau a cheisio eto.
Mae chwarae dychmygol yn y bôn pan mae plant yn chwarae rôl ac yn actio allan gwahanol brofiadau maent wedi cael neu sydd o ddiddordeb iddynt. Maent yn arbrofi gyda phenderfyniadau am sut i ymddwyn ac yn ymarfer ei sgiliau cymdeithasol. Gan fod plant yn dysgu trwy brofiadau sydd yn digwydd o’i amgylch, wrth y pethau maent yn gweld neu yn clywed, er mwyn iddynt wneud synnwyr o’r byd mae angen iddynt fod yn cysylltu gyda chwarae dychmygol (Davis, 2011).
Mae chwarae dychmygol yn fath arall o chwarae sydd yn cwrdd â gwahanol elfennau o ddatblygiad plant. Gaiff datblygiad emosiynol a chymdeithasol plentyn ei ehangu pan fyddant yn mynd ati i arbrofi gyda sefyllfaoedd emosiynol a chymdeithasol bywyd. Mae hyn yn helpu i ddysgu sgiliau o empathi ac yn cymdeithasu gyda ffrindiau. Gall datblygiad iaith y plentyn gael ei ddatblygu gan fod y plentyn yn creu neu yn ail- greu stori ac yn gwneud cysylltiadau gwerthfawr rhwng iaith lafar ac ysgrifenedig. Defnyddir sgiliau meddwl plant wrth i'r plentyn ddatrys problemau wrth ei bod yn chwarae. Datblygir sgiliau meddwl yn symbolaidd wrth ymwneud a chwarae dychmygol a fydd yn cynorthwyo'r plant i ddeall pwysigrwydd symbolau gwahanol fel llythrennau a rhifau (Smith, 2017).
Yn ystod chwarae ddychmygol gall plant fod yn defnyddio gwrthrychau i gynrychioli rhywbeth arall- yn defnyddio pensil fel hudlath. Mae’r defnydd o adnoddau yn y ffyrdd yma yn cael ei ailgyfeirio fel chwarae symbolaidd (Llywodraeth Cymru, 2008, p24) Gall oedolyn ehangu'r fath yma o chwarae drwy ymuno yn y chwarae pan fydd plentyn yn gwahodd. Dylai’r lle chwarae fod yn ddeniadol a drwy gyfoethogi'r amgylchedd lle mae’r chwarae yn cymryd lle. Byddai darparu offer fel sylfaen er mwyn ysbrydoli chwarae dychmygol yn annog y plant i ymgymryd yn y chwarae (Homan, 2016).      Mae chwarae dychmygol yn annog plant i wneud penderfyniadau ei hunan heb arweiniant gan oedolyn. Mae gan yr oedolyn rhan i chwarae pan mae plentyn yn ei gwahodd i mewn i'r chwarae ond mae plant yn ehangu chwarae yn ddychmygol wrth ei hun fel arfer.
Adran 2
Mae unrhyw fath o chwarae mae plant yn gwneud yn gallu fod ac elfen o risg iddo, boed hynny yn risg fach neu yn fwy peryglus. Mae’r gair risg i lawer o bobl yn meddwl peryglus. Mae risg yn cael ei weld fel rhywbeth annymunol a dylai cael ei rheoli neu ei ddileu. Fodd bynnag, gall risg cario elfennau o niwed ond mae ganddo lawer o fuddion positif a dylai unrhyw fath o risg cael ei asesu yn erbyn y buddion yma. (Robertson, 2014, p21) Mae’n bwysig cofio fod risg yn rhan bwysig iawn o ddatblygiad plentyn. Mae risg yn rhan o fywyd pob dydd. Mae risg yn helpu datrys problemau a meddwl am ateb. Bydd risg yn helpu plant i asesu a rheoli risg fel rhan o fywyd bob dydd ac yn eu cynorthwyo i bwyso a mesur risg yn y dyfodol. Mae’r ffyrdd mae’r risg yn cael ei ddelio gydag yn bwysig iawn.
Playing with the elements contributes to children's knowledge and appreciation of the world around them - the joys and the dangers, the strengths and the fragilities of natural organisms and forces (Play Wales, 2019).
Gall un elfen o risg i un plentyn fod yn wahanol i blentyn arall felly bydd yn bwysig bod ymarferwyr proffesiynol yn dod i adnabod y plentyn ac yn gallu cefnogi’r plentyn i gymryd risg priodol yn ystod chwarae. Mae Dweck (2000) yn adnabod y dylai annog plant i fwynhau'r heriau yma yn hytrach nag ei osgoi er mwyn cynyddu dyfalbarhad a galluoedd dysgu.
Gaiff risg ei rheoli gan ymarferwyr drwy wneud asesiad risg a dylai edrych ar y risg a’r buddion yn ymwneud gyda’r dasg. Dylai plant gael y cyfle i ymwneud a risg a dylai ymarferwyr sicrhau fod y risg yn cael ei rheoli ond yn caniatáu i’r plant gael y manteision posib sydd yw cael (Play England, 2002) .   
Nodir gan (Tovey, 2014, p24) fod chware yn anturiaethus yn dibynnu ar yr ymarferwyr. Dangosir fod oedolion sydd yn hoffi bod allan yn yr awyr agored, sydd yn rhyngweithio gyda’r plant yn sensitif ac yn cymryd agwedd bositif o ‘allu gwneud’ yn hanfodol. Mae hyn yn sicrhau ei bod yn galluogi plant i ddarganfod heriau sydd yn ei arwain at chwarae gydag elfennau o risg ond bydd ddim yn achosi niwed mawr.  
Gan mae chwarae yw’r brif ffordd mae plant yn dysgu sgiliau a galluoedd sydd angen arnynt ar gyfer bywyd felly mae’n bwysig bod yr ymarferwyr yn meddwl am y risg yn ymwneud a hyn. Mae dod i gysylltiad gyda risg sydd yn dderbyniol yn rhan sylfaenol o fod allan yn yr awyr agored ac mae cysylltiadau fel hyn yn gallu cynorthwyo plant i osgoi chwilio am risg mewn sefyllfaoedd peryglus a heb oruchwyliaeth.(Llywodraeth Cymru,2009 ,p.4)
Trwy ymwneud a risg mae plant yn manteisio ar lawer o sgiliau gydol oes. Bydd plant yn dod i adnabod yr hyn y maent yn gallu gwneud, yn deall canlyniad y weithred, bydd plant yn meithrin gwybodaeth ac yn cynyddu hyder. (Play for Wales, 2007, p7)
Mae adran weithredol iechyd a diogelwch yn adnabod buddion amser mae ymarferwyr yn caniatáu plant o bob oed i gael amser i chwarae yn heriol. Nodir gan (HSE, 2012) fod chwarae yn bwysig ar gyfer lles a datblygiad plant. Nodir y dylai ymarferwyr ddim gwaredu risg wrth gynllunio gweithgareddau chwarae ond i bwyso a mesur y buddion a risg. “No child will learn about risk if they are wrapped in cotton wool.” (Health and Safety Executive, 2012)
HSE fully supports the provision of play for all children in a variety of environments. HSE understands and accepts that this means children will often be exposed to play environments which, whilst well-managed, carry a degree of risk and sometimes potential danger (Health and Safety Executive, 2012).
Mae gan blant sydd ag anabledd ac anghenion ychwanegol angen cyfleoedd cyfartal os nad mwy i gymryd risgiau gan ei bod ddim yn cael y rhyddid i chwarae yn rhydd mae ei gyfoedion yn cael.
Maen pwysig bod ymarferwyr yn cymryd i mewn i ystyriaeth risgiau corfforol, emosiynol a chymdeithasol y plant tra ei bod yn gwneud unrhyw weithgaredd.








	




















Adran 3
Asesiad Risg- Mynd am dro yn goedwig.
Lleoliad: Goedwig Coed Y Foel                                       Dyddiad: 9fed o Ionawr 2019
Asesiad gan: Wenan Rees                                              Oed y plant: 6-7 oed                                                        
Nifer o blant: 24                                                               Nifer o oedolion: 4
	Gweithgaredd, tasg, neu amgylchedd
	Perygl
	Pobl mewn perygl
	Mesur Rheolaeth
	Cyfrifoldeb am weithredu
	Graddfa Risg

	Mynd oddi ar y bws tuag at y llwybr ac yn ôl i’r bws.
	Cerbydau yn cyrraedd a gadael.
	Plant ac athrawon
	· Athro a gofal yn hebrwng y plant oddi ar y bws ac yn arwain oddi’r bws at y safle ac yn ôl at y bws.
	Yr athro mewn gofal
	Isel


	Cerdded y llwybr garw, anwastad
	Bagladau neu godymau
	Plant ac athrawon
	· Aelod o staff yn cario cit cymorth cyntaf.
· Rhoi rhybudd ar lafar am y risg.
· Esgidiau addas.
· Sicrhau ymddygiad da a dim rhedeg.
	Aelod o Staff a phlant.
	Isel 

	Cwrdd â chi yn ystod y daith.
	Gall y ci fod yn gas neu yn gyffrous wrth weld y plant.
	Plant ac athrawon.
	· Trafod pwysigrwydd peidio â mynd at gi.
· Atgoffa ar lafar y risg.
	Athrawon 
	Isel 

	Tywydd oer neu law.
	Bod yn agored i’r tywydd a thymheredd isel.
	Plant ac athrawon.
	· Esgidiau addas a dillad twym a chotiau.
	Athrawon a phlant.
	Isel. 

	Y cyhoedd
	Perygl dieithriaid
	Plant ac athrawon.
	· Gan fod y goedwig yn agored i'r cyhoedd mae’n bosib y byddent yn dod i gysylltiad gyda nhw wrth gerdded.
· Plant i aros gyda’r grŵp a dilyn cyfarwyddiadau'r athrawon.
· Aelodau o staff i fod yn y blaen a chefn

	Athrawon a phlant.
	Isel.

	Gwahanu wrth y grŵp.
	Mynd ar goll.
	Plant  ac athrawon.
	· Cyfri plant yn rheolaidd yn ystod y daith.
· Gosod ffiniau wrth wneud gweithgareddau.
· Sicrhau ymddygiad da.
· Aelodau o staff yn y blaen a chefn.
	Plant ac athrawon.
	Isel 

	Amgylchedd
	Baw ci. Unrhyw beth a gall achosi niwed.
	Plant ac athrawon.
	· Trafod pwysigrwydd o fod yn wyliadwrus o faw ci.
· Trafod gyda’r plant pwysigrwydd peidio â chyffwrdd ac unrhyw fath o wrthrychau estron ac i alw am aelod o staff.
	Athrawon a phlant.
	Isel.

	Plant penodol ag anghenion arbennig- meddygol, ymddygiadol, addysgol.
	Salwch 
Anafiadau

	Plant 
	· Staff 1-1 yn mynd gyda’r plentyn.
· Trafod gyda rhieni.
· Aelod o staff 1-1 yn cario meddyginiaeth os oes angen.
	Athrawon
	Isel 

	Cario brigau hir.
	anafiadau
	Plant ac athrawon
	· Cit cymorth cyntaf yn gyfleus gydag aelod o staff.
· Plant i fod yn ofalus wrth gario brigau neu ddarnau pren.
	Athrawon a
phlant
	isel

	Codi darnau mawr o bren.
	Anafiadau
Boncyff yn cwympo ar draed.

	Plant ac athrawon
	· Trafod gyda’r plant pwysigrwydd fod yn gofalu wrth godi/ gollwng pethau trwm.
· 
	Athrawon
	Isel

	Gwreiddiau coed
	Cwympo drostynt.
	Plant ac athrawon.
	· Dangos y gwreiddiau i’r plant fel ei bod yn wyliadwrus ohonynt.
· Y plant i ymddwyn yn briodol a pheidio rhuthro.

	Plant ac athrawon
	Isel 

	Pigiad gan bryfyn.
	
	
	· Dweud wrth y plant am fod yn wyliadwrus o’r pryfed ac i beidio â tharfu gormod arnynt.
· Cit cymorth cyntaf gan aelod o staff. 
	
	Isel 




Adran 4
Wrth edrych yn ôl ar yr asesiad risg rwy’n mynd i ddefnyddio cylch adfyfyriol Gibbs (1988) er mwyn eu hadfyfyrio.
Disgrifiad- Yn y gweithgaredd ddewisais roedd plant oed 6-7 oed yn mynd ar daith mewn bws i ymweld â’r goedwig leol a mynd ar daith natur. Cafwyd y plant gyfle i adeiladu cysgod yn defnyddio'r deunyddiau oedd ar gael yn y goedwig i wneud hyn. Chafwyd amser i chwilio am drychfilod hefyd. Tra bod y plant yn gwneud y gweithgareddau hyn roedd aelodau o staff yn arsylwi ar y plant ac yn ymyrryd oes oedd wir.
Teimladau- Teimlaf fod rhan fwyaf o’r hyn dwi wedi rhoi yn yr asesiad risg yn dod lawr i ddefnyddio synnwyr cyffredin. Rydym yn ei wneud yn ganiataol yn trafod gyda phlant am ei iechyd a diogelwch yn dweud wrthynt am gerdded rhag ofn ei bod yn cwympo neu yn dweud wrthynt am fod yn ofalus pan cario rhywbeth. Mae ambell i fan yn yr asesiad risg efallai y byddwn ni ddim wedi meddwl llawer amdano fel risg petai ni heb ei nodi ynddo ond trwy ei gwneud roeddwn yn amlygu'r risg. Roedd angen gwneud asesiad risg er mwyn amlygu'r  peryglon y gall bod yn ystod y daith.
Gwerthuso- Beth oedd yn bositif am yr asesiad risg oedd y ffyrdd o fesur rheolaeth. Roedd meddwl am y darn yma yn ein helpu i sicrhau fod y plentyn yn cael y profiadau o risg mewn ffordd a oedd ddim achosi risg fawr. - creu ffiniau fel bod y plant yn gallu cael peth rhyddid er mwyn cymryd peth risg. Beth oedd yn negatif oedd y risg oedd yn cael ei lleihau, er mwyn sicrhau bod y plant ddim yn cael y rhyddid i wneud.- cerdded fel bod ddim anafiadau, ond mae risgiau fel hyn yn dysgu plant am yr hyn y maent yn gallu gwneud ac yn helpu dealltwriaeth plant am ei amgylchoedd.  Mae’n amhosib cael gwared ar y risg yn gyfan gwbl wrth ymweld â’r goedwig ond rwyf wedi nodi'r hyn y teimlaf y gallu lleihau damwainion. Gwneud y plant yn ymwybodol o’r peryglon a sut a gallent hwy eu hunain rheoli hyn. Gallwn fod wedi darparu'r plant gyda chwyddwydrau er mwyn iddynt edrych ar y trychfilod yn fwy manwl. Galla’u potiau ar gyfer cario'r trychfilod er mwyn datblygu dysgu’r plant yn ôl yn y dosbarth.
Dadansoddiad- Fel y nodwyd yn y gwerthusiad roedd mesur rheolaeth yn ein galluogi i reoli risg. Mae pob plentyn angen cymryd risgiau er mwyn iddynt adnabod eu terfannau (Play England, 2002). Mae gennym ni fel ymarferwyr blynyddoedd cynnar dyletswydd i ddarparu plant gyda risg sydd yn gallu cael ei rheoli. Dylai ddim cael ei ddileu ac yn derbyn bod ambell i risg yn gallu bod yn ddifrifol a bod angen pwyso a mesur y buddion a risg. (Heath ans Safety Executive,2012)
Yn ol Pound (2006) roedd Froebel yn credu bod chwarae a bod allan yn yr awyr agored yn bwysig. Dylai plant cael ei annog i fwynhau natur a bod tu allan. Roedd yn argymell fod plant yn mynd ar deithiau natur.
Mae llawer o blant yn mwynhau fod allan yn yr awyr agored, yn hoffi'r teimlad o fod yn rhydd. Trwy roi'r cyfle i blant i gael ymgymryd yn y gweithgaredd adeiladu cysgod, rydym yn rhoi'r siawns iddynt chwarae yn hunan- gyfeiriedig. Roedd y plant yn gallu gwneud penderfyniadau ei hunan, datrys problemau, gweithio fel tîm, trafod gyda phlant eraill. Nodir yn Pound (2006) fod Bruner yn credu fod plant yn dysgu trwy fod yn:
· Weithredol trwy chwarae
· Trwy adeiladu neu beintio
·  Trwy iaith a rhifau.
O fewn Pound (2006) credai Piaget (1968) fod plant yn adeiladu gwybodaeth ag ystyr trwy weithgareddau ei hunan ac ymchwiliad o’i amgylchedd.
Mae pwysigrwydd gwneud arsylwadau yn amlwg. Mae arsylwi ar y plant yn ystod y gweithgareddau rhydd yma yn rhoi’r  wybodaeth i ni am yr hyn mae plentyn wedi dysgu a beth sydd angen cymorth.
Mae Llywodraeth Cymru (2008 wedi adnabod ei bod hi yn bwysig i ymarferwyr arsylwi ar blant er mwyn cael y wybodaeth am y cynnydd mae’r plentyn wedi gwneud a oes angen cyfle arall er mwyn atgyfnerthu beth maent yn dysgu.
The main purpose of observing children is to determine where they are on the learning continuum in order to move them along, and to identify any difficulties, misinterpretations or misunderstandings (Llywodraeth Cymru, 2008)
Mae plant yn datblygu llawer allan yn yr awyr agored ac maen pwysig ei bod yn cael y cyfle i wneud gweithgareddau tu allan er mwyn ehangu ar ei dysgu. Fe wnaeth Susan Isaacs(1932) adnabod fod angen i blant treulio amser yn yr awyr agored fel ei bod yn datblygu'r sgiliau datrys problemau. Roedd hi’n cymryd i mewn i ystyriaeth bod yna risg yn yr awyr agored ond yn teimlo bod angen i blant ddatblygu dealltwriaeth o’r byd a sut i fyw yn ddiogel yno. (Solly, 2015,p1)
The thirst for understanding goes beyond the mere practical safeguarding of bodily survival. It springs from the child’s deepest emotional needs and with the intelligent child a veritable passion. He must know and master the world to make it feel safe. (Solly, 2015, p1)
Mae Harriman (2006) yn nodi bod chwarae tu allan strwythuredig yn rhoi profiadau dysgu o ansawdd uchel i blant a fydd yn eu helpu i ddatblygu ym mhob agwedd o ddysgu.
Diweddglo-  Mae’n amlwg bod cymryd risg yn bwysig iawn ar gyfer datblygiad holistaidd plant. Mae’n amhosib cael gwared pob elfen o risg ond mae'n bwysig ein bod yn cymryd y camau priodol er mwyn ei lleihau. Mae angen i ni gofio, fel ymarferwyr, bod anafiadau man yn rhan o ddatblygiad y plentyn. Mae’n  helpu datblygiad personol y plentyn wrth iddynt ddysgu am yr hyn maent yn gallu gwneud a’r hyn maen nhw heb fateroli eto. Mae gwneud asesiad risg yn tynnu ein sylw at beryglon efallai bydden ddim wedi meddwl amdano. Mewn byd yn llawn pwysigrwydd Iechyd a Gofal mae’n bwysig ein bod yn cofio bod cymryd risg yn mynd i elwa'r plentyn yn ystod ei addysg ac yn y dyfodol fel oedolyn.

